Gandia acollirà de 18 a 23 de setembre el Campionat d'Europa de corcheo mar
10 setembre 2021

## Gandia acollirà de 18 a 23 de setembre el Campionat d'Europa de corcheo mar10 setembre 2021Última actualització: 10 setembre 2021

![](../gestion/img/7379583427392a2714b21a02adbe9bcfc80af46456e1f3e8c0d0ff6631db2ee3.jpg)  
  

La regidora delegada d'Esports, Lydia Morant; acompanyada per José Segura, president de la Federació Valenciana de Pesca i José Antonio Estruch, president del Club de Pesca Gandia per presentar el Campionat d'Europa de Corcheo Mar que se celebrarà a la nostra ciutat del 18 al 23 de setembre.

  
Tal com ha explicat **Lydia Morant** el XIV Campionat d'Europa de Corcheo mar, està convocat per la Federació Internacional de Pesca a Mar (FIPS-mer), organitzat per la Federació Espanyola de Pesca i Càsting i la Federació de Pesca de la Comunitat Valenciana amb la col·laboració del Club de Pesca de Gandia.  
"Per a nosaltres és un orgull que ens hagen triat per a albergar aquest esdeveniment d'àmbit europeu. Un campionat que reflecteix la importància que té el Club Local i la Federació Valenciana i que permetrà que molts esportistes nacionals i procedents d'altres països d'Europa coneguen la nostra ciutat" va destacar la regidora.  
Finalment, Morant ha afirmat que "aquest tipus d'iniciatives sempre comptaran amb el suport del consistori".

**José Segura** va voler agrair en primer lloc la col·laboració del consistori i la de club local per l'esforç realitzat per organitzar el campionat.  
Sobre l'esdeveniment, Segura va explicar que participaran 8 seleccions un fet que suposa una reducció de participació a causa de les restriccions provocades per la pandèmia. El campionat comptarà amb equips procedents d'Espanya, Portugal i Itàlia. El president de la Federació ha explicat que les 50 persones que participen en el campionat ja estaran fent nit a la nostra ciutat des del dia 16. "_Suposa un desemborsament important per a la ciutat, ja que tots s'allotjaran en hotels de la platja i estic segur que molt d'ells repetiran perquè Gandia és una destinació molt bonica_".

Finalment, Segura va informar durant la roda de prensa que la Federació valenciana ha sol·licitat formalment que Gandia siga la seu del Campionat d'Espanya de corcheo mar per a l'any 2022.

D'altra banda, **José Antonio Estruch** ha afirmat que aquest campionat permet donar visibilitat a aquest esport i que per a ells és important el suport de les diferents federacions i de l'Ajuntament de Gandia. "_Només podem agrair aquesta confiança dipositada en nosaltres i la col·laboració de l'Ajuntament" i afegia que "hem tingut baixes importants en els equips per les restriccions COVID, però per a nosaltres, haver-nos proclamat Campions d'Espanya i tenir la possibilitat d'albergar el campionat nacional suposa un orgull_".

[Twittear](https://twitter.com/share)